Nhar is-27 ta' Diċembru, 2008, ftit sigħat wara l-bidu tal-bumbardament mill-armata Iżraeljana, it-tabib Yousef Mousa jibgħat messaġġ iddisprat minn Gaża. U din kienet għadha l-ewwel ġurnata. Il-ktieb ġie stampat għand il-Custom Lab, B'Kara. L-ewwel edizzjoni ta' dan il-ktieb ħarġet bl-għajnuna ta' RAMATTAN News Agency and Media Services. Il-kotba ta' Edizzjoni Skarta jinbiegħu direttament lill-qarrejja u jitqassmu fil-ħwienet minn Sierra Book Distributors. Numru ta' kittieba, fosthom Adrian Grima, għażlu li ma jattendux iċ-ċerimonja tal-għoti tal-Premju Nazzjonali tal-Ktieb ta' din is-sena biex jagħmlu ġest pubbliku kontra l-kriminalizzazzjoni tal-awturi u biex juru solidarjetà mal-awtur Alex Vella Gera li jista' jeħel il-ħabs minħabba storja li kiteb bl-isem ta' "Li Tkisser Sewwi."